Ministrul britanic al Apărării, Grant Shapps, a declarat duminică că este foarte îngrijorat de recenta întărire a relaţiilor diplomatice dintre preşedintele chinez Xi Jinping şi omologul său rus Vladimir Putin, declarând că aceasta reprezintă o ameninţare la adresa democraţiei, transmite Reuters.
”Sunt extrem de îngrijorat de acest lucru, deoarece, amintiţi-vă, acestea sunt două ţări care nu cred în democraţie”, a declarat Shapps pentru Sky News.
El a mai spus că ”dacă avem această situaţie şi ei încearcă să-şi răspândească sistemul în restul lumii, trebuie să vedem şi să avem ochii larg deschişi că aceasta este o ameninţare directă pentru modul nostru de viaţă”, a spus el, conform News.ro.
Joi, liderii rus şi chinez au promis ”o nouă eră” a parteneriatului între cei mai puternici doi rivali ai Statelor Unite.